Ұлттық бренд: Адай тұқымдас жылқылардың 6 түрі тіркелді
"Ұлттық бренд: Адай тұқымдас жылқылардың 6 түрі тіркелді" | "https://abai.kz/post/178048"
TITLE: Ұлттық бренд: Адай тұқымдас жылқылардың 6 түрі тіркелді
URL: https://abai.kz/post/178048
META: "Ұлттық бренд: Адай тұқымдас жылқылардың 6 түрі тіркелді" | "https://abai.kz/post/178048"
DATE: 29.12.2023
AUTHOR(s): Abai.kz
TOTAL WORDS: 153
TEXT: Бүгін ҚР Әділет министрлігі Адай тұқымдас жылқылардың 6 түрін жаңа ұлттық бренд ретінде тіркеді. Бұл туралы Әділет министрлігінің ресми өкілі Талғат Уәли мәлімдеді. Ағымдағы жылдың 28 желтоқсанында Әділет министрлігінің «Ұлттық зияткерлік меншік институты» РМК Ауыл шаруашылығы министрлігі Апробация жөніндегі мемлекеттік комиссиясының қорытындысы негізінде селекциялық жетістікке алты патент беру туралы шешім қабылдады және селекциялық жетістіктердің мемлекеттік тізілімінде тіркеді. Осының негізінде Адай жылқысының жаңа тұқымдарын Қазақстан Республикасының селекциялық жетістігі ретінде тіркеу және патент иеленушінің селекциялық жетістікті пайдалануға айрықша құқығын, оның басымдығы мен селекционердің авторлығын куәлендіретін патенттер берді. 2023 жылғы 29 желтоқсанда патенттер беру туралы мәліметтер ресми бюллетеньде жарияланды. Естеріңізге сала кетейік Мемлекет басшысы Қасым-Жомарт Тоқаевтың Маңғыстау облысына сапарының қорытындысы бойынша Үкіметке Адай асыл тұқымды жылқысын ғылыми тұрғыдан дәлелдеу және өсімін молайту бойынша жедел жұмыс жүргізу туралы тапсырма берілген болатын. Адай жылқысының жаңа тұқымдарына патент алу оны одан әрі сақтауға, іріктеуге және Қазақстан Республикасының Ұлттық брендін дамытуға ықпал ететін болады. Фото: Әділет министрлігінің баспасөз қызметі Abai.kz
